laion/Wikipedia-Exotic huggingface dataset:
האי קאלוורט (קולומביה הבריטית)

האי קאלוורט (באנגלית: Calvert Island) הוא אי בחופה המערבית של פרובינציית קולומביה הבריטית שבקנדה. האי ממוקם ממזרח למפרץ המלכה שארלוט באזור החוף של קולומביה הבריטית (החוף המערבי של קנדה) כמאה קילומטרים צפונית לעיר פורט הארדי שבקצהו הצפוני של האי ונקובר. אורכו של האי קאלוורט 32 קילומטרים, ורוחבו 3 קילומטרים (בחלקו הצר ביותר) או 16 קילומטרים (בחלקו הרחב ביותר). שטחו הכולל של האי 334.27 קמ"ר. הנקודה הגבוהה באי מגיעה לגובה של 1,045 מטרים מעל פני הים. מצפון לאי קאלוורט מצויים מספר איים קטנים, מעבר לתעלת קוואקשואה. הגדול באיים אלה הוא האי הקאטה. האי קאלוורט היה שטח מגורים של שבט היילצוק משבטי האומות הראשונות. מחקרים ארכאולוגיים מצביעים על התיישבות אנושית באזור של אלפי שנים. חוקרי אוניברסיטת ויקטוריה גילו בשנת 2015 עקבות של גבר, אישה וילד המעידים על התיישבות באזור לפני 13,200 שנים (העקבות הקדומים ביותר שהתגלו בצפון אמריקה). ביולי 1788, סוחר הפרווה הבריטי צ'ארלס דאנקן הגיע בספינת הסחר בפרוות "פרינסס רויאל" לאי, וסחר עם שבט ההיילצוק. לאחר שהייה קצרה באי קאלוורט הפליג דרומה לעבר האי ונקובר. שמו של האי קאלוורט ניתן לו בשנת 1788 על ידי צ'ארלס דאנקן, ככל הנראה על שם לורד ססיל קאלוורט, הבארון השני מבולטימור. השם אומץ על ידי ג'ורג' ונקובר, ומופיע במפות שפרסם. השם אומץ רשמית ב-10 באוגוסט 1944. חלקו הצפוני של האי קאלוורט מהווה חלק משמורת הטבע הפרובינציאלית האקאי. מדיה וקבצים בנושא האי קאלוורט בוויקישיתוף האי קאלוורט באתר ממשלת קולומביה הבריטית האי קאלוורט, סרטון באתר יוטיוב ההיסטוריה של שבט ההיילצוק כתבה ברשת CBC על גילוי העקבות ההיסטוריה של שם האי
התעמלות לכפות רגליים

התעמלות לכפות רגליים כוללת משחקים ופעילות גופנית שאדם מבצע באמצעות כפות רגליו במטרה לחזק את שרירי כפות הרגליים והרגליים, לשפר את תנועתן בעת הליכות ופעולות ספורטיביות, לתת תמיכה טיפולית בדליות בורידים, לטפל בכאבי גב ועוד. פעילויות אלו מומלצות גם כדי לשפר בעיות של פלטפוס, במיוחד של ילדים, וכן ביצועי הליכה של מבוגרים בגיל הזקנה. מדיה וקבצים בנושא התעמלות לכפות רגליים בוויקישיתוף שחר רוזן, לחיזוק היציבה: אימון לכף הרגל ולאצבעות הרגליים, באתר ynet, 17 בדצמבר 2015 "תרגילים פשוטים לחיזוק כף הרגל", באתר "בא-במייל" "תנועתיות כפות הרגליים", מאת קרן אפרים, באתר יוטיוב Kinder machen Fußgymnastik (Children do Foot Gymnastics), 6th edn. 2006, Georg Thieme Verlag, Stuttgart Hartmann, A; Murer, K; De Bie, R. A.; De Bruin, E. D. (2009). "The effect of a foot gymnastic exercise programme on gait performance in older adults: A randomised controlled trial". Disability & Rehabilitation. 31 (25): 2101–10. doi:10.3109/09638280902927010. PMID 19888840. ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
האי קאלוורט

האם התכוונתם ל... האי קאלוורט (קולומביה הבריטית) – אי בפרובינציית קולומביה הבריטית שבקנדה האי קאלוורט (אונטריו) – אי בפרובינציית אונטריו שבקנדה
האי קאלוורט (אונטריו)

האי קאלוורט (באנגלית: Calvert Island) הוא אי באגם שביער במחוז קנורה, בפרובינציית אונטריו שבקנדה.  אורכו של האי 930 מטרים ורוחבו 520 מטרים. האי מגיע לגובה של 360 מטרים. האי אינו מיושב, והוא משמש לנופש ולדיג. האי קאלוורט באתר ממשלת קנדה תצלום לוויין של האי ומידע גאוגרפי סטסטטיסטיקות מזג אוויר של האי קאלוורט מזג אוויר עדכני באי קאלוורט מידע גאוגרפי ערך זה הוא קצרמר בנושא גאוגרפיה של קנדה ובנושא איים. אתם מוזמנים לתרום לוויקיפדיה ולהרחיב אותו.
כביש 450

כביש 450 הוא כביש אורך במערב הרי בנימין, המתחיל בדרום בכביש 436, ומסתיים בצפון בכביש 465 בצומת משטרת נבי צאלח, על יד היישוב נווה צוף. הצמתים המרכזיים בכביש הם: צומת דיר איבזיע (כביש 463), צומת עין עריכ וצומת הכניסה לביתוניא. גובה הכביש נע בין 860 מטרים מעל פני הים בדרומו ל-640 בצפונו, ואורכו 25 ק"מ. לאחר האינתיפאדה השנייה נחסם קטע בקצהו הדרומי בעקבות בניית גדר ההפרדה. הכביש מתחיל על יד ביתוניא ובהמשך עובר במרכז הכפרים עין עריכ ודיר איבזיע, ומקשר בין אזור רמאללה ליישובים פלסטיניים. קטע זה של הכביש אסור לכניסת ישראלים. בחלקו המרכזי חוצה הכביש את יישובי גוש טלמונים ומשם הוא נמשך צפונה עד לנווה צוף ונבי סאלח. קטעים בחלקו הצפוני של הכביש, מביתילו עד נווה צוף, נחסמו מספר פעמים בפני בפני כלי רכב והולכי רגל פלסטינים. מתנחלים מבקשים לסגור קטעים ממנו בפני פלסטינים באופן קבוע, ואף הציבו בו שלטים גדולים בערבית המודיעים כי הנסיעה לפלסטינים בכביש אסורה בהחלט, שלטים שהוסרו בהמשך על ידי המנהל האזרחי. ב-5 בדצמבר 2017, דחה בג"ץ עתירה שהגישו תושבי הכפרים באזור נגד צו תפיסת מקרקעין, לצורך הקמת גדר בצד הצפוני של כביש 450. הכביש באתר גוגל מפות עמירה הס, הכביש שמבשר על הקמת גוש חלמיש, באתר הארץ, 17 באוגוסט 2017 דוחות מהשטח - דיר ניזאם - 26 נובמבר 2016 באתר מחסום Watch זעם בנווה צוף: צה״ל יפתח את כביש 450 לתנועת ערביי הרשות. התושבים פותחים במחאה: ״כניעה לטרור רצחני״,16 נובמבר 2017, באתר חדשות 0404 בעקבות המקאמים האבודים - דוחות מהשטח - 27 בדצמבר 2017 באתר מחסום Watch עמירה הס, הכביש שמבשר על הקמת גוש חלמיש, באתר הארץ, 17 באוגוסט 2017 החלטה בתיק בג"ץ 8723/17
ג'ודי בלפור

ג'ודי בלפור (באנגלית: Jodi Balfour; נולדה ב-29 באוקטובר 1987) היא שחקנית דרום אפריקאית. היא מוכרת מתפקידה בדמות גלדיס וית'אם בסדרת הדרמה הקנדית "נשים פצצה". בלפור זכתה בפרס המסך הקנדי לשחקנית הראשית הטובה ביותר בסרט טלוויזיה או מיני-סדרה בשנת 2015 על הופעתה בסרט ההמשך של הסדרה "Bomb Girls: Facing the Enemy". בלפור נולדה בקייפטאון שבדרום אפריקה. בתחילת שנות האלפיים הייתה שותפה בהנחיית סדרת הטלוויזיה לנוער "Bling". בהמשך למדה דרמה באוניברסיטת קייפטאון, והשתתפה בתחרות מיס דרום אפריקה לשנת 2008. מאז שסיימה את התואר ב-2009 עבדה כשחקנית בעיקר בהפקות קולנוע וטלוויזיה בריטיות וקנדיות. בלפור גרה בוונקובר שבקולומביה הבריטית. בנוסף למשחק היא שותפה בבעלות על בית קפה בשכונת גזטאון שבעיר. בפברואר 2015 לוהקה בלפור לסדרת הטלוויזיה "המחצבה" של רשת סינמקס. ב-2017 כיכבה בלפור במיני-סדרת המתח הבריטית-אמריקאית "רליק", בתפקיד מפקחת בילוש איליין שפרד. עוד ב-2017 גילמה את דמותה של ג'קי קנדי בסדרת הדרמה התקופתית "הכתר של נטפליקס. בין 2019 ל-2023 שיחקה בארבעת העונות של "עבור כל האנושות". מדיה וקבצים בנושא ג'ודי בלפור בוויקישיתוף ג'ודי בלפור, במסד הנתונים הקולנועיים IMDb (באנגלית) ג'ודי בלפור, באתר AllMovie (באנגלית) ג'ודי בלפור, במסד הנתונים הקולנועיים KinoPoisk (ברוסית) "Bomb Girls: Meg Tilly, Jodi Balfour return for Season 2 on Jan. 2". Toronto Star, January 2, 2013. "'Bomb Girls,' 'Vikings' early winners at Canadian Screen Awards". Global News, March 1, 2015. "Bomb Girl loves the 'practicality' of her Kia Rio". The Globe and Mail, January 31, 2013 "Bomb Girls' Jodi Balfour talks dancing, acting like a woman in the 1940s and playing the ukulele". ANDPOP, January 26, 2013. Guest: Jodi Balfour. George Stroumboulopoulos Tonight. "Cinemax Orders Drama 'Quarry' to Series". Variety, February 2, 2015. "The Crown Adds Michael C. Hall & Jodi Balfour as Jack & Jackie Kennedy". Deadline, February 9, 2017 "2013 nominees" (PDF). leoawards.com. נבדק ב-13 בנובמבר 2016. {{cite web}}: (עזרה)
Storm (שיר)

Storm (בעברית: סערה) הוא השיר שייצג את הממלכה המאוחדת באירוויזיון 2018 שהתקיים בליסבון, פורטוגל. השיר בוצע על ידי הזמרת סורי. השיר נכתב והולחן על ידי גיל לואיס, ניקול בלייר ושון הרגיבס הוא נבחר ב-7 בפברואר 2018 בתחרות "אירוויזיון: יו דיסייד", ששודרה בערוץ BBC Two והיוותה את ה"קדם" הבריטי. במהלך ביצוע השיר בגמר האירוויזיון בעת ששרה סורי את שירה, פרץ אדם לבמה, לקח מהזמרת את המיקרופון וצעק: "הנאצים של התקשורת הבריטית, אנו דורשים חירות!" ("!The Nazis of the UK Media, We Demand Freedom"). הוא הורד מהבמה ולאחר הפסקה קצרה סורי המשיכה לשיר את שירה. לאחר מכן הוצע לה לבצע את השיר שוב בתום השמעת כל השירים, אך היא סרבה בנמוק שהיא גאה בהופעתה. עם זאת, בסרטון המלא הרשמי של התחרות ביוטיוב, קטע זה צונזר והביצוע של סורי בגמר הוחלף בביצוע שנעשה בחזרות. בסוף הקראת הנקודות, התברר שהשיר סיים את הערב במקום ה-24, שלישי-מהסוף, לאחר שזכה ל-48 נקודות בלבד. סרטון השיר "Storm" באתר יוטיוב SuRie storms to victory at Eurovision: You Decide but what are her chances?, עיתון מטרו, 8 בפברואר 2018
Stones (שיר)

Stones (בעברית: אבנים) הוא השיר שייצג את שווייץ באירוויזיון 2018 שהתקיים בליסבון, פורטוגל. השיר בוצע על ידי הצמד זיבז ונכתב על ידי חברי הצמד, קורין גפלר וסטי גפלר, ביחד עם לורל ברקר. השיר נבחר ב-4 בפברואר 2018 בתחרות "ESC 2018 – Die Entscheidungsshow" ששודרה בערוץ 2 השווייצרי והיוותה את הקדם השווייצרי. השיר השתתף בחצי הגמר הראשון של תחרות האירוויזיון, זכה ל-86 נקודות והגיע למקום ה-13 ועל כן לא העפיל לגמר התחרות. סרטון השיר "Stones" באתר יוטיוב מילות השיר, אתר יורוויז'ן וורלד, 4 בפברואר 2018
גשר הידידות (ישראל)

גשר הידידות הוא הגשר העובר מעל נחל סער בכביש הגישה לעין קנייא מדרום. במלחמת ששת הימים נהרס הגשר על ידי הסורים כדי להקשות על הצבא הישראלי להתקדם לעברם. לאחר המלחמה, הורה שר הביטחון דאז, משה דיין, לשקם את הגשר כמחווה של רצון טוב כלפי הדרוזים הגרים בגולן. על-שם מחווה זו המייצגת יחסי ידידות איתם, וקרבתו לכפר הדרוזי באזור עין קנייא, ניתן לגשר שמו. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
NetSuite

NetSuite היא חברה אמריקאית למחשוב ענן אשר בסיסה בסן מטאו, קליפורניה, החברה מוכרת קבוצה של שירותי תוכנה במודל של תוכנה כשירות(SaaS) לניהול כספים, תפעול וקשרי לקוחות. השירותים מכוונים בעיקר לעסקים קטנים ובינוניים וכוללים: ERP, CRM ומסחר אלקטרוני. NetSuite נוסדה בשנת 1998 על ידי אוון גולדברג, כתוכנה מבוססת רשת להנהלת חשבונות בשם NetLedger. NetSuite נתפשת כחברת מחשוב הענן הראשונה והקדימה את חברת מחשוב הענן Salesforce.com בחודש. אבן גולדברג היה יו"ר ומנהל טכנולוגיה ראשי עד הרכישה על ידי אורקל. ביולי 2002, זאק נלסון מונה למנכ"ל. לנלסון היה ידע ורקע עמוק במכירות ושיווק, ושימש במגוון רחב של תפקידים ניהוליים בסאן מיקרוסיסטמס ו־Oracle Corp, לפני שהצטרף ל־NetSuite, נלסון היה ספק של יישומים עסקיים באינטרנט שנקרא MyCIO.com, מחלקה של McAfee, חוויה זו הובילה אותו לאמונה, כי כל התוכנות בעתיד ינוהלו דרך רשת האינטרנט והוא עזב את McAfee על מנת להצטרף ל־NetSuite. בתקופתו של נלסון צמחה החברה ממחזור הכנסות של כמיליון דולר, לסביבות המיליארד דולר, מצבה לפני רכישתה על ידי אורקל. NetSuite הפכה לחברה ציבורית לאחר הנפקה ראשונית לציבור (IPO) של 6.2 מיליון מניות בבורסה בניו יורק בדצמבר 2007. בנובמבר 2016 נרכשה על ידי חברת Oracle בסכום של 9.3 מיליארד דולר. תכנון משאבים ארגוניים - NetSuite ERP. רכוש קבוע - מודול זה נרכש מחברת Nolan ביוני 2011. ניהול קשרי לקוחות NetSuite CRM מסחר אלקטרוני - SuiteCommerce NetSuite PSA HCM) - NetSuite SuitePeople) תוכנה לניהול הון אנושי. NetSuite OneWorld מציעה את השירותים לעיל ועוד יכולות נוספות. מיועד עבור חברות רב-לאומיות אשר מנהלות מספר רב של חברות בת, מטבעות שונים, תקנים חשבונאיים ודרישות מס שונות. 2008: OpenAir – תוכנה לגליונות זמנים ודוחות הוצאה מבוססת רשת. 2009: QuickArrow – תוכנה לאוטומציית שירותים מקצועיים מבוססת רשת. 2011: Nolan Business Solutions - תוכנה לניהול רכוש קבוע. 2013: Retail Anywhere – תוכנה למסחר אלקטרוני. 2013: TribeHR – תוכנה לניהול משאבי אנוש עבור עסקים קטנים ובינוניים. 2013: LightCMS –תוכנה לניהול תוכן. 2014: Venda – תוכנה למסחר אלקטרוני. 2014: eBizNET פתרונות מתקדמים לניהול מחסן. 2015: Bronto Software – ספק שירות דוא"ל. 2015: Monexa יישום לתשלומים וחיובים. לחברת NetSuite יש נציגות רשמית בישראל כחלק מחברת האם, אורקל ומיוצגת גם על ידי שותפים מקומיים. לדוגמה: חברת סוויטק, חברת Top Group, חברת iCloudius, חברת נטקלאוד, כמו גם חברת ONE1. ל-NetSuite קיים בנדל לוקליזציה למודול הפיננסי והרכוש קבוע על פי דרישות השוק הישראלי ובהתאם לתקנות המס, המפותח על ידי השותפים המקומיים בישראל. יש ל-NetSuite מספר רב של לקוחות בישראל, ביניהם חברות גדולות במשק כגון:מון אקטיב, ארניקס, איירון סורס, סלברייט,אקסוניוס, אקסליבריס, Perion, סלינה ,פלאנק, WSC Sports ועוד. ניהול קשרי לקוחות מסחר אלקטרוני אתר האינטרנט הרשמי של NetSuite NetSuite, ברשת החברתית פייסבוק NetSuite, ברשת החברתית אקס (טוויטר) NetSuite, ברשת החברתית LinkedIn NetSuite, סרטונים בערוץ היוטיוב NetSuite’s journey to the cloud: from startup to public company, www.upgrademag.com (באנגלית) Oracle Completes Tender Offer for Acquisition of NetSuite, www.oracle.com (באנגלית) Nolan Business Solutions | NetSuite Consulting Services, Nolan Business Solutions (באנגלית) חברות ישראליות שתומכות בנטסוויט, באתר בלוג נטסוויט ישראל, ‏28 ביוני 2018
השטן של הפרקליט

השטן של הפרקליט הוא ספר של עורך הדין אלן דרשוביץ שיצא לאור ב-1995. עלילת הספר עוסקת בשחקן כדורסל מצליח בשם ג'ו קמפבל המואשם באונס. סרט מבוסס על הספר ונושא אותו שם יצא ב-1997. עלילת הספר עוסקת בשחקן כדורסל מצליח בשם ג'ו קמפבל המואשם באונס. לכאורה נראה שמדובר באשמת שווא - כי למה גבר נאה, מפורסם ומצליח יאנוס מישהי, כשהוא מוקף כל העת במעריצות שמוכנות להעניק לו את גופן אם רק יבקש? קמפבל שוכר לעצמו עורך דין מפורסם אך שנוי במחלוקת בשם אייב רינגל, שמצידו זקוק בדחיפות למשפט מתוקשר כדי להזרים דם חדש בקריירה שלו, לאחר מספר כישלונות בבית המשפט. רינגל, אלמן ואב לבת 17, מוכר כעורך דין ממולח, שמגן על נאשמים בעייתיים במיוחד, מתייחס לכל משפט ומשפט כאל בעיה אתית ומפליא למצוא פתרונות קבילים של שופטים, מושבעים ולשכת עורכי הדין גם במקרים שנראים לכאורה בלתי אפשריים. הצוות הנאמן של רינגל שמורכב מעורך דין צעיר בשם ג'סטין ומחוקרת בשם רנדי (שהיא גם המאהבת של רינגל) לא משאיר דבר ליד המקרה. החקירה שמנהל הצוות על קמפבל מביאה לתוצאות מפתיעות, עד כדי כך שצוות זה, שאמור להוות צוות סנגוריה לקמפבל, מתחיל לחשוש שקמפבל אכן אשם, ולמרות חשש זה רינגל ממשיך להאמין בחפותו עד אשר הוא מבין כי בהגנתו האובססיבית על מרשו הוא יוצר עסקה עם ה"שטן" ובכך אף יוצר איום על היקר לו מכל. "The Advocate's Devil", במסד הנתונים הקולנועיים IMDb (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
אמיר ויסברוד

אמיר ויסברוד (נולד ב-1968) הוא דיפלומט ישראלי אשר כיהן כשגריר ישראל בירדן. קודם לכן כיהן כראש חטיבת המזרח התיכון במרכז למחקר מדיני של משרד החוץ. ויסברוד הוא בוגר תואר ראשון ותואר שני בערבית ובספרות ערבית מהאוניברסיטה העברית בירושלים. עבודת התזה שלו בהנחיית עמנואל סיון הייתה בנושא מנהיג האחים המוסלמים בסודאן חסן א-תוראבי, ויישום אסלאם קיצוני במדינה. את שירותו במשרד החוץ החל ב-1995 במסגרת קורס הצוערים. לראשונה הוצב כמזכיר שני בנציגות הישראלית ברבאט שבמרוקו. בשנים 2001–2004 שימש מזכיר ראשון ודובר שגרירות ישראל בעמאן. הוא מילא מגוון תפקידים באגף המזרח התיכון במשרד, כולל מנהל לשכת סגן ראש האגף, ראש דסק סוריה ולבנון, סגן ראש האגף לענייני המגרב, סוריה ולבנון, ומנהל מחלקת סוריה ולבנון. בשנים 2008–2011 היה חבר במשלחת הישראלית למוסדות האו"ם ושימש יועץ מדיני בנושאי המזרח התיכון ומועצת הביטחון. ב-2011 מונה למנהל מחלקת סוריה, לבנון והפלשתינאים במרכז למחקר מדיני. בדצמבר 2013 מונה לראש חטיבת המזרח התיכון במרכז. בפברואר 2018 אישרה הממשלה את מינויו לשגריר ישראל בירדן. ב-16 באפריל 2018 החל בכהונתו. ויסברוד נשוי ואב לשלושה. אמיר ויסברוד, תראבי: דובר האסלאם הקנאי(הקישור אינו פעיל), הוצאת מרכז משה דיין לחקר המזרח התיכון ואפריקה מינויים בשירות החוץ, החלטה מספר 3594 של ממשלת ישראל השלושים וארבע, משנת 2018, באתר של משרד ראש הממשלה
דייגים (אביבה אורי)

"דייגים" (1952) הוא רישום מאת הציירת הישראלית אביבה אורי. בנובמבר שנת 1952 הציגה אורי 2 רישומים בתערוכה הכללית של אגודת הציירים והפסלים בישראל, שציינה גם 20 שנה להקמת מוזיאון תל אביב. "דייגים" ו"ראש עם ציפורים". ה"דייגים" זיכה את אורי בפרס דיזנגוף. בעקבות הזכייה רכשה עיריית תל אביב-יפו את העבודה עבור המוזיאון. עבודה זו היא הרישום היחיד שזכה בפרס זה. "דייגים" נוצר על גבי גיליון נייר בגובה 39 ס"מ, וברוחב 53.5 ס"מ. בעבודה תיאורה אורי חמש דמויות של דייגים על חוף הים. אורי תיארה את הדמויות בעזרת קווים מעוגלים, המעניקים לדמויות אופי מונומנטלי ולרישום תחושה של דינמיות. בנוסף, יצרה גיוון של הרישום באמצעות גיר. נושא התיאור היה פופולרי באותן שנים והופיע בעבודות של אמנים רבים. אולם, אורי בחרה לנתק את התיאור ממקום וזמן ספציפיים וכן להשמיט את תווי ההיכר של הדמויות. ראו: תערוכה ארצית של הציור והפיסול בישראל, אגודת הציירים והפסלים בישראל, תל אביב, 1952 ראו: "פרס דיזנגוף" לציירים ופסל, על המשמר, 21 בדצמבר 1952 באותה תערוכה הוצג ציורו של נפתלי בזם - "לעזרת הימאים" ו"גז" של שלום סבא, ששיקפו את העניין הרווח בהיבטים חברתיים ובתיאור פועלים וחקלאים. ראו: תערוכת היובל במוזיאון תל-אביב, דבר, 5 בדצמבר 1952
מייבאך 57 ו-62

מייבאך 57 ו-62 (בגרמנית: Maybach 57 und 62, באנגלית: Maybach 57 and 62) הן מכוניות סלון, תוצרת יצרנית כלי הרכב היוקרתיים הגרמנית "מייבאך" אשר יוצרו בין השנים 2002–2017. יוצרו מעל ל-3,000 יחידות. בין השנים 2002-2007 מייבאך הייתה חברת בת של "DaimlerChrysler", ובין השנים 2007-2017 מייבאך היא חברת בת של התאגיד הגרמני דיימלר AG. מרצדס-בנץ AG הוא תאגיד גרמני שמייצר כלי רכב ועוסק גם בשירותים פיננסיים. תאגיד דיימלר הוא יצרן כלי הרכב הוותיק ביותר בעולם, וחטיבת המשאיות שלו היא הגדולה בעולם. מייבאך 57 (מייבאך 57, מייבאך 57 S) מייבאך 62 (מייבאך 62, מייבאך 62 S) 4 דלתות - סלון 4 דלתות - לנדולט "מייבאך 57" - (בגרמניה, 390,201 אירו) "מייבאך 57 S" - (בגרמניה, 443,870 אירו) "מייבאך 62" - (בגרמניה, 458,388 אירו "מייבאך 62 S" (בגרמניה, 523,838 אירו) בין 0-100 קמ"ש היא 5.2 שניות (דגם 57) בין 0-100 קמ"ש היא 5.0 שניות (דגם 57 S) בין 0-100 קמ"ש היא 5.4 שניות (דגם 62) בין 0-100 קמ"ש היא 5.2 שניות (דגם 62 S) "מייבאך 57" "מייבאך 57" "מייבאך 57" "מייבאך 57" - מבט לתא הנהג "מייבאך 57" - מבט למושב האחורי "מייבאך 57S", שנת 2005 "מייבאך 57S" "מייבאך 62", שנת 2004 "מייבאך 62" - לנדולט "מייבאך 62S" - לנדולט "מייבאך 62" "מייבאך 62" "מייבאך 62S" "מייבאך 62" "מייבאך 62" - מבט לתא הנהג "מייבאך 62" - מבט לתא הנהג "מייבאך 62" - מבט למושב האחורי "מייבאך 62S" "מייבאך 62S" - מבט לפנים הרכב "מייבאך 62S" מייבאך מדיה וקבצים בנושא מייבאך 57 ו-62 בוויקישיתוף מדיה וקבצים בנושא מייבאך 57 ו-62 בוויקישיתוף מייבאך 57 ו-62, סרטון באתר יוטיוב (מייבאך 57) מייבאך 57 ו-62, סרטון באתר יוטיוב (מייבאך 62) מייבאך 57 ו-62, סרטון באתר יוטיוב (מייבאך 62) דגמי "מייבאך" ranker.com/list/full-list-of-maybach-models "מייבאך 57 ו-62" cargurus.com/Cars/compare/Maybach-57-vs-Maybach-62 "מייבאך 57 ו-62" motortrend.com/news/2003-maybach-57-62 "מייבאך 57 ו-62" .honestjohn.co.uk/carbycar/maybach/57-and-62-2005 מרצדס - וואלה! רכב https://www.daimler.com/company/business-units/daimler-trucks "מייבאך 57 ו-62" classicdriver.com/en/article/cars/modern-classics-maybach-57-and-62 "מייבאך 57" glory4cars.com/reviews/maybach-57 "מייבאך 57 ו-62" .motorauthority.com/news/1044423_2011-maybach-57-and-62-preview מייבאך לנדולט focus.de/auto/neuheiten/maybach-landaulet "מייבאך 57 ו-62" motoring.com.au/maybach-57-and-62
מיה איידן

מיה איידן (נולדה ב-25 באוקטובר 1974) היא עיתונאית ישראלית וכתבת הרווחה של חדשות 13. מיה איידן גדלה בשכונת קריית היובל שבירושלים. החלה את עבודתה העיתונאית כחברת מערכת התוכנית "משעל חם" ששודרה בערוץ 2. לאחר מכן היא מונתה ככתבת רווחה בחדשות HOT באזור המרכז. היא שימשה ככתבת אתר ynet בארצות הברית ולאחר חזרתה לישראל הצטרפה למערכת תוכנית התחקירים "קופסא שחורה" בערוץ 2 בהגשת עמנואל רוזן וענת גורן. לאחר מכן החלה לשמש בחדשות השבת של ערוץ עשר כתחקירנית וככתבת מגזין. משנת 2010 היא משמשת הכתבת הרווחה בערוץ. בשנת 2015 קיבלה אות הוקרה לאיש תקשורת מטעם קרן שלם על סדרת כתבות "שווים" שעסקה בבעלי מוגבלויות והתמודדותם עם בירוקרטיה ושודרה במהדורת החדשות המרכזית של ערוץ עשר. בפברואר 2018 שודר בערוץ עשר סרט התעודה שיצרה "דאון טאון תל אביב", על בסיס סדרת כתבות בנושא דרום תל אביב ששודרה בחדשות הערוץ. איידן בוגרת בית הספר כותרת לתקשורת ובעלת תואר ראשון בתקשורת. מתגוררת בתל אביב ואם לילד. מיה איידן, ברשת החברתית פייסבוק מיה איידן, ברשת החברתית אקס (טוויטר) מיה איידן, ברשת החברתית אינסטגרם מיה איידן, במסד הנתונים הקולנועיים IMDb (באנגלית) מיה איידן באתר החדשות 13 אמילי גרינצווייג‏, כתבים חדשים בחדשות 10, באתר וואלה, 25 באוגוסט 2010 אלכסנדר כץ, אות הוקרה הוענק למיה איידן מ'חדשות 10' על סדרת הכתבות "שווים", באתר אייס, 22 בנובמבר 2015
ג'ון א. סקאלי

ג'ון אלפרד סקאלי (באנגלית: John Alfred Scali‏; 27 באפריל 1918 - 9 באוקטובר 1995) היה שגריר ארצות הברית באומות המאוחדות מ-1973 עד 1975. נוסף על כך, מ-1961 שימש במשך שנים רבות ככתב שטח עבור חדשות איי.בי.סי. סקאלי נולד בעיר קנטון (Canton) שבמדינת אוהיו. בתקופת שירותו ככתב שטח עבור מערך החדשות של רשת הטלוויזיה ABC נהפך סקאלי למתווך במהלך משבר הטילים בקובה ב-1962 ומאוחר יותר לחלק מממשלו של נשיא ארצות הברית דאז ריצ'רד ניקסון. סקאלי זכה לתהילה לאומית לאחר שנודע ב-1964 כי באוקטובר 1962, שנה לאחר שהצטרף לרשת הטלוויזיה ABC, נשא מסר קריטי מאלכסנדר פומין, קצין הקג"ב הסובייטי אל פקידים אמריקאים. ב-26 באוקטובר 1962 לאחר שארצות הבירת הטילה מצור ימי מסביב לחופי קובה קיבל סקאלי שיחת טלפון בהולה מחדר העיתונות במחלקת המדינה של ארצות הברית. המוען היה אלכסנדר פומין, שכיהן באותה העת כיועץ בשגרירות ברית המועצות בוושינגטון הבירה. פומין הביא בפני סקאלי הצעה לפתרון המצב החמור לפיה יפורקו בסיסי הטילים הסובייטים וישלחו חזרה לברית המועצות, פידל קסטרו יתחייב שלא לקבל בעתיד חימוש למען התקפה וארצות הברית תתחייב שלא לפלוש לקובה. פעולותיו של סקאלי בעת המשבר הביאו את הסובייטים ליישב את המשבר במהירות. הוא עזב את ABC ב-1971 כדי לשמש יועץ למדיניות חוץ לנשיא ניקסון, ומונה לשגריר ארצות הברית באומות המאוחדות ב-1973. בתקופת כהונתו ארצות הברית הגבילה זמן שהייתה של משלחת הארגון לשחרור פלסטין באו"ם לפי התייעצותו של סקאלי עם מנהיגים יהודים מקומיים. הוא שב אל רשת ABC ב-1975, שם עבד עד לפרישתו ב-1993. ב-9 באוקטובר 1995 נפטר. סקאלי נקבר בבית הקברות הלאומי ארלינגטון. מדיה וקבצים בנושא ג'ון א. סקאלי בוויקישיתוף ג'ון סקאלי, במסד הנתונים הקולנועיים IMDb (באנגלית) ביוגרפיה, באתר בית הקברות הלאומי ארלינגטון, 9 בדצמבר 2001 (באנגלית) דן פתיר, העיתונאי שתיווך בין ארצות הברית לברית המועצות בעת משבר הטילים בקובה - ייצג את ארצות הברית באו"ם, דבר, 17בדצמבר 1972 פיליפ בן, ארצות הברית מגביל זמן השהייה של משלחת אש"ף לאו"ם, מעריב, 19 בפברואר 1975 John A. Scali, 77, ABC Reporter Who Helped Ease Missile Crisis, באתר הניו יורק טיימס, 10 באוקטובר 1995 (באנגלית) ג'ון א. סקאלי, באתר "Find a Grave" (באנגלית)
רודקי

האם התכוונתם ל... רודקי ליד לבוב - עיירה באוקראינה, בעבר בגליציה עיירות בפולין בשם זה רודקי (קויאוויה-פומרניה) (אנ') – עיירה בקויאוויה-פומרניה רודקי (פומרניה המערבית) (אנ') – עיירה בפומרניה המערבית רודקי (טומשוב לובלסקי) (אנ') – עיירה במחוז טומשוב לובלסקי שבפרובינציית לובלין רודקי (קיילצה) (אנ') – עיירה במחוז קיילצה שבשוויינטוקז'יסקיה
גלרון

גלרון הוא שם משפחה עברי. האם התכוונתם ל... הדר גלרון – מחזאית, תסריטאית, קומיקאית, במאית, שחקנית ופזמונאית ישראלית נורית גלרון – זמרת, תמלילנית ושחקנית ישראלית
Taboo (שיר)

Taboo (בעברית: טאבו) הוא השיר שייצג את מלטה באירוויזיון 2018 שהתקיים בליסבון, פורטוגל. השיר בוצע על ידי הזמרת קריסטבל ונכתב על ידה ועל ידי ג'וני סאנצ'ס ותומאס ג'י סון. השיר נבחר ב-3 בפברואר 2018 בתחרות "מלטה אירוויזיון סונג קונטסט" ששודרה בערוץ PBS והיוותה את הקדם המלטזי. סרטון השיר "Taboo" באתר יוטיוב Taboo, בביצוע קריסטבל, סרטון באתר יוטיוב (אורך: 3:20) מילות השיר, אתר ג'יניוס לייריקס, 4 בפברואר 2018
מיכאל גנדלב

מיכאל גנדלב (רוסית: Михаил Генделев;‏ 28 באפריל 1950 לנינגרד – 30 במרץ 2009 תל אביב) היה משורר, סופר ומתרגם ישראלי אשר כתב בשפה הרוסית. אביו של גנדלב, שמואל, עבד כמורה לפני מלחמת העולם השנייה. עם תחילתה של המלחמה הוא גויס, נפצע קשות עוד בראשיתה, שתי רגליו נקטעו, וידו ועינו נפגעו קשות. לאחר המלחמה הוא עבד כל חייו כמהנדס במפעל. אמו, אסיה, עבדה כלבורנטית. גנדלב החל את לימודיו במכון הרפואי של סנקט פטרבורג ב-1967. באותה שנה החל לכתוב שירים אשר מעולם לא יצאו לאור בברית המועצות. לאחר סיום הלימודים החל לעבוד כרופא ספורט. ב-1977 עלה לישראל, התיישב בבאר שבע ועבד בתור רופא מרדים בבית החולים סורוקה. ב-1979 עבר להתגורר בירושלים. השתתף במלחמת לבנון הראשונה כפרמדיק. לאחר המעבר לירושלים החליט גנדלב לעזוב את הרפואה ולהקדיש את חייו לספרות. גנדלב הוציא לאור תשעה ספרי שירה וכמה ספרי פרוזה, כולם ברוסית. ב-2000 תורגם לעברית, בידי פטר קריקסונוב, קובץ שיריו "חג", שראה אור בהוצאת הקיבוץ המאוחד. המשורר חיים גורי, שהעריך את יצירתו של גנדלב למרות שלא ידע רוסית, סייע בתרגום. גנדלב עסק בתרגום של חיבוריהם של גדולי המשוררים של יהדות ספרד, כמו יהודה הלוי, שמואל הנגיד ואחרים. ב-1987 הוא ביקר בברית המועצות, כשבעקבות הביקור יצא לאור הרומן שלו "מסע רוסי גדול", שהביקור בברית המועצות שימש לו להשראה. בין השנים 1988–1994 הוא ביקר עוד מספר פעמים בברית המועצות (ובמדינות אשר נוצרו לאחר פירוקה), כאשר רוב הנסיעות האלו היו מטעם הסוכנות ונתיב (לשכת הקשר). בסוף שנות התשעים הוא עבד במטה בחירות של בנימין נתניהו ונתן שרנסקי.[דרוש מקור] בסוף שנת 1999 הוא עבר למוסקבה בהזמנתו של בוריס ברזובסקי כדי לשמש בתור יועץ לפרויקט בניהולו של ברזובסקי.[דרוש מקור] גנדלב נפטר ב-30 במרץ 2009 בבית חולים ביילינסון לאחר מאבק במחלת ריאות קשה. רשימה חלקית של יצירתו: שירי מיכאל גנדלב, 1984 («Стихотворения Михаила Генделева»). חג, ירושלים, 1995 («Праздник»). צאר, ירושלים, 1997 («Царь»). בגני אללה, ירושלים, 1997 («В садах Аллаха»). מהדורה עברית: בגני אללה (תרגום מרוסית: לנה זידל, עריכת התרגום: עודד זידל, ייעוץ ועריכה: פטר קריקסונוב, אחרית דבר: מיכאל וייסקופף, עורך ראשי: רפי וייכרט), תל אביב, הוצאת קשב לשירה, 2016. אוסף בלתי מלא משירי גנדלב, ירושלים, 2003 מדיה וקבצים בנושא מיכאל גנדלב בוויקישיתוף מאיה קגנסקיה, אני רוצה לספר לכם על משורר גדול, גדול מאוד, ששמו מיכאל גנדלב, באתר הארץ, 7 ביולי 2009 האתר הרשמי של קרן המוקדשת למיכאל גנדלב (ברוסית) תמונותיו של מיכאל גנדלב (ברוסית) בגני אללה בתרגום לעברית על ידי לנה זיידל המשך מיכאל גנדלב, דף שער בספרייה הלאומית אנה איסאקובה, רוסי בישראל, ישראלי במוסקווה, באתר הארץ, 7 ביוני 2004 עלית קרפ, אל תחפשו פה דוסטויבסקי: 20 שנה לעלייה הרוסית, באתר הארץ, 3 בינואר 2013